CELEX: 
Language: et
Date: 2022-02-04 00:00:00
Title: KOMISJONI DELEGEERITUD MÄÄRUS (EL) / , millega täiendatakse Euroopa Parlamendi ja nõukogu määrust (EL) 2017/625 seoses pädevate asutuste poolt loomade, loomsete saaduste ja loomse paljundusmaterjali suhtes tehtava ametliku kontrolli erieeskirjadega ja pädeva asutuse poolt veiste, lammaste ja kitsede identifitseerimis- ja registreerimiseeskirjade rikkumise või läbi liidu toimuva transiidi ajal teatavate veiste nõuetele mittevastavuse korral võetavate järelmeetmetega ning millega tunnistatakse kehtetuks komisjoni määrus (EÜ) nr 494/98

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu määruses (EL) 2017/625,
                  1
                mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine (ametliku kontrolli määrus), on sätestatud selle valdkonna üldeeskirjad.
            
            
               Samuti on määrusega (EL) 2017/625 komisjonile antud õigus võtta vastu delegeeritud õigusakte, millega täiendatakse kõnealuses määruses sätestatud eeskirju, mis on muu hulgas seotud loomatervisenõuete täitmise kontrollimiseks tehtava ametliku erikontrolliga ja tuvastatud rikkumiste korral võetavate meetmetega. Mõned neist ametliku erikontrolli eeskirjadest olid sätestatud mitmes direktiivis, mis on nüüdseks Euroopa Parlamendi ja nõukogu määrusega (EL) 2016/429
                  2
                (loomatervise määrus) kehtetuks tunnistatud. Määrusega (EL) 2016/429 neid ametliku erikontrolli eeskirju siiski ei asendatud, sest määruses (EL) 2017/625 sätestati uus ametliku kontrolli õigusraamistik.
            
            
               Käesolevas delegeeritud määruses sätestatud eeskirjad on suures osas võrreldavad varasemate eeskirjadega ja nende puhul on arvesse võetud loomatervise valdkonnas kehtivate eeskirjade kohaldamisel saadud kogemusi. Selles on käsitletud mõningaid määruses (EL) 2016/429 ning selle delegeeritud ja rakenduseeskirjades määratletud loomatervise valdkonna eripärasid. Eelkõige on selles sätestatud, et teatavates heakskiidetud loomapidamis- või loomse paljundusmaterjali ettevõtetes teevad ametlikku kontrolli ja kinnistes ettevõtetes erikontrolli veterinaarjärelevalve ametnikud. Samuti on selles sätestatud täiendavad riskianalüüsi kriteeriumid, mille alusel valitakse ettevõtted, mida kontrollitakse teatavate loomaliikide identifitseerimise ja registreerimise ametliku kontrolli käigus, ning meetmed, mille abil käideldakse teatavates olukordades liitu läbivaid nõuetele mittevastavaid veiseid.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Komisjon pidas kirjalikke konsultatsioone loomatervise eksperdirühmaga (E00930) ja ametliku kontrolli eksperdirühmaga (E00911). Samuti tehti delegeeritud määruse eelnõu kättesaadavaks Euroopa Parlamendile ja nõukogule, kes ei esitanud selle kohta märkusi. Õigusakti eelnõu peamisi elemente tutvustati ja arutati paljude sidusrühmadega loomatervishoiu nõuandekomitee koosolekul.
            
            
               Peale selle koguti ajavahemikul 25. novembrist kuni 23. detsembrini 2021 parema õigusloome portaali tagasisidemehhanismi kaudu sidusrühmade märkusi delegeeritud määruse eelnõu kohta. Kõik vastajad avaldasid eelnõu (konkreetsed elemendid / tervik) suhtes toetust.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Käesolev delegeeritud määrus tuleb vastu võtta vastavalt määrusele (EL) 2017/625, eelkõige selle artikli 20 lõike 2 punktidele a ja c.
            
            
               KOMISJONI DELEGEERITUD MÄÄRUS (EL) …/…,
            
            
               4.2.2022,
            
            
               millega täiendatakse Euroopa Parlamendi ja nõukogu määrust (EL) 2017/625 seoses pädevate asutuste poolt loomade, loomsete saaduste ja loomse paljundusmaterjali suhtes tehtava ametliku kontrolli erieeskirjadega ja pädeva asutuse poolt veiste, lammaste ja kitsede identifitseerimis- ja registreerimiseeskirjade rikkumise või läbi liidu toimuva transiidi ajal teatavate veiste nõuetele mittevastavuse korral võetavate järelmeetmetega ning millega tunnistatakse kehtetuks komisjoni määrus (EÜ) nr 494/98
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus),
                  3
                eriti selle artikli 20 lõike 2 punkte a ja c,
            
            
               ning arvestades järgmist:
            
            
               (1)Määruses (EL) 2017/625 on sätestatud üldeeskirjad ametliku kontrolli kohta, mida pädevad asutused teevad mitmes valdkonnas eeskirjade, sh loomatervisenõuete täitmise kontrollimiseks. Kõnealuses määruses on sätestatud ka ametliku kontrolli meetodid ja võtted, mis hõlmavad ettevõtjate kontrolli all olevate valduste, loomade ja kaupade ülevaatusi. Lisaks on määruses (EL) 2017/625 sätestatud võimalikud meetmed, mida pädevad asutused peavad võtma muu hulgas nt selle määruse artikli 1 lõike 2 punktis d osutatud loomatervisenõuete rikkumise korral.
            
         
         
            
               (2)Euroopa Parlamendi ja nõukogu määrusega (EL) 2016/429
                  4
                tunnistati alates 21. aprillist 2021 kehtetuks ja asendati 39 loomatervise valdkonna õigusakti. Mõnes määrusega (EL) 2016/429 või selle alusel kehtetuks tunnistatud õigusaktis sätestatud nõuded on siiski seotud loomatervist käsitleva ametliku kontrolli teatavate eripäradega ja määruse (EL) 2017/625 artiklis 138 sätestatud, tuvastatud rikkumiste korral võetavate järelmeetmetega. Sellised ametliku kontrolli erieeskirjad ja järelmeetmed, mida pädev asutus peab tuvastatud rikkumise korral võtma, tuleks seetõttu sätestada käesolevas määruses.
            
            
               (3)Ametliku kontrolli eripärad ja järelmeetmed loomatervisega seotud tuvastatud rikkumiste korral on omavahel seotud. Neid kohaldatakse konkreetse olukorra üksteisele järgnevate etappide suhtes ja väga sageli kohaldatakse neid sama liiki ettevõtjate ja ettevõtete suhtes. Kui on vaja võtta konkreetseid järelmeetmeid, tuleks need sätestada koos loomatervisega seotud ametliku kontrolli eripära käsitlevate nõuetega. Sellega nähakse ette terviklik meetmete kogum, mis võimaldab hõlpsamat rakendamist ja aitab üldiselt lihtsustada selle valdkonna õigusraamistikku.
            
            
               (4)Ametliku kontrolli tegemiseks ja järelmeetmete võtmiseks komisjoni delegeeritud määruste (EL) 2019/2035,
                  5
                (EL) 2020/686,
                  6
                (EL) 2020/688
                  7
                või (EL) 2020/990
                  8
                kohaselt heaks kiidetud ettevõtetes on vaja erikvalifikatsiooni ja -pädevust veterinaaria valdkonnas. Ametlik kontroll kõnealustes heakskiidetud ettevõtetes hõlmab seal peetavate loomadega seotud paljude eriandmete ja teabe hindamist ja kontrollimist. Osa neist andmetest ja teabest on loomade suhtes tehtud vaatluste tulemused, osa koguvad ja registreerivad ettevõtjad, loomatervise spetsialistid, veterinaararstid või veeloomatervise spetsialistid. Sellised andmed ja teave võivad muu hulgas puudutada loomade füsioloogilist või patoloogilist seisundit, epidemioloogilisi tegureid, füüsiliste kontrollide, kliiniliste läbivaatuste või lahangute  ja laborikatsete tulemusi ning andmeid ja teavet, mis on kogutud seoses ettevõtete bioturvameetmetega ning seadmete ja rajatiste asjakohase kasutamise ja hooldusega.
            
            
               (5)Tuleb lisada, et loomse paljundusmaterjali ettevõtetes nõuab selle konkreetse sektori keerukus ja tehniline laad ametliku kontrolli eest vastutavalt asutuse töötajatelt eriteadmisi, et tagada oma ülesannete tõhus ja tulemuslik täitmine.
            
            
               (6)Seepärast on asjakohane, et määrusega (EL) 2016/429 heaks kiidetud ettevõtetes, kus peetakse loomi või käideldakse loomset paljundusmaterjali, teeksid ametlikku kontrolli veterinaarjärelevalve ametnikud. Käesolevas määruses tuleks sätestada eeskirjad ametliku kontrolli tegemise kohta kõnealustes ettevõtetes.
            
            
               (7)Peale selle on mõnes liikmesriigis kas ajaloolistel põhjustel või veeloomade haigustele spetsialiseerunud veterinaararstide nappuse tõttu olemas selline elukutse nagu veeloomade tervise spetsialist. Nimetatud spetsialistid ei ole traditsioonilised veterinaararstid, ent nad tegelevad veeloomade ravimisega. Seega tuleks käesoleva määrusega toetada neid liikmesriike, kes on otsustanud kõnealust elukutset tunnustada. Sellistel juhtudel peaks ametlikel veeloomade tervise spetsialistidel olema võimalik heakskiidetud vesiviljelusettevõtetes ametlikku kontrolli tehes viia läbi veterinaarjärelevalve ametnikele määratud toiminguid. Kooskõlas määruse (EL) 2016/429 artikli 12 lõikega 2 võivad kõnealused veeloomade tervise spetsialistid viia läbi veterinaararstidele loomatervise valdkonnas määratud toiminguid, eeldusel et asjaomane liikmesriik on neile siseriikliku õiguse alusel selleks loa andnud. Seda põhimõtet tuleks kohaldada ka käesolevas määruses. 
            
            
               (8)Määruse (EL) 2016/429 kohaselt heaks kiidetud ettevõtete hulgas on kinnised ettevõtted erilised selle poolest, et sageli peetakse seal püsivalt paljudest eri liikidest loomi ning neid vahetatakse teiste kinniste ettevõtetega. Kinniste ettevõtete heakskiitmise ja ohutu käitamise nõuded seoses karantiini, isolatsiooni ja muude bioturvameetmetega ning taudiseire ja ettevõtte veterinaararstide vastutusel olevate tauditõrjemeetmetega on olulised selle tagamisel, et loomade vahetus ei kujutaks endast riski loetellu kantud või esilekerkivate loomataudide levikuks liikmesriikide vahel või nende piires. Seepärast on asjakohane täpsustada, millist ametlikku kontrolli tuleks kinnistes ettevõtetes teha.
            
            
               (9)Mis puudutab veiste, lammaste ja kitsede identifitseerimis- ja registreerimiseeskirjade täitmise ametlikku kontrolli, siis tuleks sätestada erikriteeriumid, mille alusel saaksid pädevad asutused riskianalüüsi tegemisel kontrollitavaid loomi ja ettevõtteid valida. Kui kõnealust ametlikku kontrolli tehakse loomade representatiivse valimi põhjal ja selle ametliku kontrolli käigus tuvastatakse identifitseerimis- ja registreerimisnõuete rikkumisi, peaksid pädevad asutused järelmeetmena kontrollima kõiki selles ettevõttes olevaid loomi.
            
            
               (10)Liidu eeskirjadega lubatakse komisjoni delegeeritud määrustes (EL) 2019/2124
                  9
                ja (EL) 2020/692
                  10
                sätestatud konkreetsete erandite ja tingimuste alusel vedada läbi liidu aretamiseks ja tootmiseks ettenähtud veiseid, kes muidu ei vasta liitu toomise loomatervisenõuetele. Selline transiit ei tohiks ohustada loomade ja inimeste tervist liidus. Transiidi ajal ilmnevate nõuetele mittevastavuste, rikkumiste või hädaolukordade korral peaks pädev asutus seetõttu andma käsu kõnealuste loomade tapmiseks või hukkamiseks, sest see on kõige asjakohasem meede loomade ja inimeste tervise ning loomade heaolu kaitsmiseks. Neil juhtudel peaks pädev asutus andma ka korralduse sellest tulenenud loomsete kõrvalsaaduste ohutuks kõrvaldamiseks Euroopa Parlamendi ja nõukogu määruse (EÜ) nr 1069/2009
                  11
                kohaselt.
            
            
               (11)Komisjoni määruses (EÜ) nr 494/98
                  12
                on sätestatud halduskaristused, mida kohaldatakse veiste identifitseerimise ja registreerimise tingimuste või nõuete rikkumise tuvastamisel. Delegeeritud määrusega (EL) 2019/2035 kõnealust määrust sõnaselgelt kehtetuks ei tunnistatud. Lisaks on määruses (EÜ) nr 494/98 sätestatud halduskaristused muutunud üleliigseks, pidades silmas määruse (EL) 2017/625 artikli 138 lõikes 2 sätestatud meetmeid. Õiguskindluse ja järjepidevuse tagamiseks tuleks määrus (EÜ) nr 494/98 käesoleva määrusega kehtetuks tunnistada.
            
            
               (12)Käesolevas määruses sätestatud eeskirju tuleks kohaldada Ühendkuningriigi suhtes seoses Põhja-Iirimaaga vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Reguleerimisese ja kohaldamisala
            
            
               1.Käesoleva määrusega täiendatakse määrust (EL) 2017/625 seoses teatavate erieeskirjadega ametliku kontrolli kohta, mida liikmesriikide
                  13
                pädevad asutused teevad selleks, et kontrollida loomade, loomsete saaduste ja loomse paljundusmaterjali vastavust kõnealuse määruse artikli 1 lõike 2 punktis d osutatud loomatervisenõuetele, ning vajaduse korral seoses teatavate meetmetega, mida pädevad asutused võtavad pärast ametlikku kontrolli:
            
            
               a)teatavates loomi pidavates ettevõtetes;
            
            
               b)teatavates loomset paljundusmaterjali koguvates, tootvates, töötlevates või säilitavates ettevõtetes.
            
            
               2.Käesoleva määrusega täiendatakse määrust (EL) 2017/625 seoses erimeetmetega, mida liikmesriikide pädevad asutused võtavad pärast teatavate transiidil olevate veiste ametlikku kontrolli.
            
            
               Artikkel 2
            
            
               Mõisted
            
         
         
            
               Käesolevas määruses kasutatakse määruses (EL) 2016/429, delegeeritud määruses (EL) 2019/2035, delegeeritud määruses (EL) 2020/686, delegeeritud määruses (EL) 2020/688, delegeeritud määruses (EL) 2020/692 ja delegeeritud määruses (EL) 2020/990 sätestatud järgmisi mõisteid:
            
            
               a)„ettevõte“ – nagu on määratletud määruse (EL) 2016/429 artikli 4 punktis 27;
            
            
               b)„haudejaam“ – nagu on määratletud määruse (EL) 2016/429 artikli 4 punktis 47;
            
            
               c)„kogumine“ – nagu on määratletud määruse (EL) 2016/429 artikli 4 punktis 49;
            
            
               d)„koerte, kasside ja valgetuhkrute kogumiskeskus“ – nagu on määratletud delegeeritud määruse (EL) 2019/2035 artikli 2 punktis 7;
            
            
               e)„varjupaik“ – nagu on määratletud delegeeritud määruse (EL) 2019/2035 artikli 2 punktis 8;
            
            
               f)„kontrollpunkt“ – nagu on määratletud delegeeritud määruse (EL) 2019/2035 artikli 2 punktis 9;
            
            
               g)„keskkonnast eraldatud tootmisettevõte“ – nagu on määratletud delegeeritud määruse (EL) 2019/2035 artikli 2 punktis 10;
            
            
               h)„heakskiidetud karantiiniasutus“ – nagu on määratletud delegeeritud määruse (EL) 2020/688 artikli 3 punktis 9;
            
            
               i)„kinnine ettevõte“ – nagu on määratletud määruse (EL) 2016/429 artikli 4 punktis 48;
            
            
               j)„heakskiidetud loomse paljundusmaterjali ettevõte“ – nagu on määratletud määruse (EL) 2020/686 artikli 2 punktis 2;
            
            
               k)„heakskiidetud vesiviljelusettevõte“ – nagu on määratletud delegeeritud määruse (EL) 2020/990 artikli 2 punktis 10;
            
            
               l)„heakskiidetud vesiviljelusettevõtete rühm“ – nagu on määratletud delegeeritud määruse (EL) 2020/990 artikli 2 punktis 11;
            
            
               m)„ettevõtte veterinaararst“ – nagu on määratletud delegeeritud määruse (EL) 2019/2035 artikli 2 punktis 14;
            
            
               n)„veis“ – nagu on määratletud delegeeritud määruse (EL) 2020/692 artikli 2 punktis 5.
            
            
               Artikkel 3
            
            
               Ametlik kontroll teatavates heakskiidetud ettevõtetes
            
            
               1.Veterinaarjärelevalve ametnikud või heakskiidetud vesiviljelusettevõtete ja heakskiidetud vesiviljelusettevõtete rühmade puhul veterinaarjärelevalve ametnikud või ametlikud veeloomade tervise spetsialistid teevad ametlikku kontrolli, et kontrollida vastavust määruse (EL) 2017/625 artikli 1 lõike 2 punktis d osutatud ning määruses (EL) 2016/429 ja selle kohaselt sätestatud loomatervisenõuetele, järgmist liiki ettevõtetes, mis on saanud pädevalt asutuselt heakskiidu:
            
            
               a)haudejaamad ja kodulinde pidavad ettevõtted;
            
            
               b)kabiloomade ja kodulindude kogumise ettevõtted;
            
         
         
            
               c)koerte, kasside ja valgetuhkrute kogumiskeskused;
            
            
               d)koerte, kasside ja valgetuhkrute varjupaigad;
            
            
               e)kontrollpunktid;
            
            
               f)kimalasi tootvad keskkonnast eraldatud ettevõtted;
            
            
               g)heakskiidetud karantiiniasutused;
            
            
               h)kinnised ettevõtted;
            
            
               i)heakskiidetud loomse paljundusmaterjali ettevõtted;
            
            
               j)heakskiidetud vesiviljelusettevõtted;
            
            
               k)heakskiidetud vesiviljelusettevõtete rühmad.
            
            
               Esimeses lõigus osutatud ametliku kontrolli käigus kontrollitakse eelkõige seda, kas heakskiidetud ettevõtete eest vastutavad ettevõtjad täidavad jätkuvalt kõnealuste ettevõtete heakskiitmise nõudeid.
            
            
               2.Käesoleva artikli lõikes 1 osutatud ametlik kontroll hõlmab määruse (EL) 2017/625 artikli 14 punktis b osutatud ülevaatusi, mida tehakse vähemalt miinimumsageduste kohaselt, kui sellised sagedused on sätestatud komisjoni rakendusmääruses (EL) [C(2022)665]
                  14
               .
            
            
               3.Lõikes 2 osutatud ülevaatusi võib kombineerida:
            
            
               a)määruse (EL) 2017/625 artikli 9 lõikes 3 osutatud ametliku kontrolliga;
            
            
               b)muu ametliku kontrolliga, et kontrollida vastavust määruse (EL) 2017/625 artikli 1 lõikes 2 osutatud nõuetele, või
            
            
               c)liidu eeskirjadega ette nähtud muude ametlike kontrollide, ülevaatuste või kontrollkäikudega.
            
            
               Artikkel 4
            
            
               Erieeskirjad kinnistes maismaaloomade ettevõtetes tehtava ametliku kontrolli kohta
            
            
               Kinnistes maismaaloomade ettevõtetes ametliku kontrolli käigus teeb veterinaarjärelevalve ametnik eelkõige järgmist:
            
            
               a)kontrollib liikumisdokumentide läbivaatamise teel, et asjaomasesse kinnisesse ettevõttesse sisenevad loomad on pärit üksnes teisest kinnisest ettevõttest või neid on karantiinis peetud vastavalt delegeeritud määruse (EL) 2019/2035 I lisa 9. osa punktile 1;
            
            
               b)kontrollib, et kinnise ettevõtte veterinaararsti tehtud kliiniliste läbivaatuste, laboriuuringute ja lahangute tulemused välistavad igasuguse loetellu kantud või esilekerkivate taudide kahtluse;
            
         
         
            
               c)kontrollib, et kinnise ettevõtte eest vastutav ettevõtja teavitab loetellu kantud või esilekerkivate taudide kahtluse korral pädevat asutust sellest kahtlusest ning maandab selliste taudide leviku võimalikku riski kinnises ettevõttes ja väljaspool seda ning
            
            
               d)auditeerib kinnise ettevõtte veterinaararsti tegevust ning delegeeritud määruse (EL) 2019/2035 I lisa 9. osa punkti 2 alapunktis a osutatud taudiseirekava rakendamist ja tulemusi ning eelkõige kontrollib, et taudiseirekava on vähemalt kord aastas läbi vaadatud ja vastavalt kõnealustele nõuetele ajakohastatud.
            
            
               Artikkel 5
            
            
               Erieeskirjad veiste, lammaste ja kitsede identifitseerimis- ja registreerimisnõuetele vastavuse ametliku kontrolli  ning nende nõuete rikkumise korral võetavate järelmeetmete kohta
            
            
               1.Veiste, lammaste ja kitsede identifitseerimis- ja registreerimisnõuetele vastavuse ametlik kontroll hõlmab määruse (EL) 2017/625 artikli 14 punktis b osutatud veiste, lammaste või kitsede ülevaatusi neid loomi pidavates ettevõtetes, mida tehakse vähemalt rakendusmääruse (EL) [C(2022)665] artiklis 6 osutatud miinimumsageduse kohaselt.
            
            
               2.Lõikes 1 osutatud ülevaatusi võib kombineerida:
            
            
               a)määruse (EL) 2017/625 artikli 9 lõikes 3 osutatud ametliku kontrolliga;
            
            
               b)muu ametliku kontrolliga, et kontrollida vastavust määruse (EL) 2017/625 artikli 1 lõikes 2 osutatud nõuetele, või
            
            
               c)liidu eeskirjadega ette nähtud muude ametlike kontrollide, ülevaatuste või kontrollkäikudega.
            
            
               3.Kontrollitavate ettevõtete valimisel võtab pädev asutus lisaks määruse (EL) 2017/625 artikli 9 lõikes 1 sätestatud kriteeriumidele riskianalüüsis arvesse:
            
            
               a)loomade arvu ettevõttes;
            
            
               b)ettevõttes olevate ja identifitseeritud loomade liiki;
            
            
               c)olulisi muutusi ettevõtte loomade arvus või liigis võrreldes viimase viie aastaga ning
            
            
               d)kõiki muid asjakohaseid kriteeriume, mille on kindlaks määranud liikmesriik.
            
            
               4.Kui tehakse lõikes 1 osutatud ülevaatust, kontrollib pädev asutus kõiki selles ettevõttes olevaid veiseid, lambaid ja kitsi.
            
            
               5.Kui ettevõttes kontrollitavate loomade arv on suurem kui 20, võib pädev asutus erandina lõikest 4 otsustada kontrollida nende loomade representatiivset valimit, juhul kui kontrollitud loomade arv on piisav, et tuvastada 5 % nõuetele mittevastavuse juhtudest 95 % usaldusnivoo juures.
            
            
               6.Kui lõikes 1 osutatud ülevaatust tehakse lõike 5 kohaselt ettevõtte loomade representatiivse valimi põhjal ja see ülevaatus kinnitab identifitseerimise ja registreerimisega seotud nõuete rikkumist, kontrollib pädev asutus ka kõiki teisi ettevõttes olevaid veiseid, lambaid ja kitsi.
            
            
               7.Erandina lõikest 6 võib pädev asutus otsustada kontrollida kõnealuse ettevõtte loomade representatiivset valimit, tagades et kontrollitud loomade arv on piisav üle 5 % nõuetele mittevastavuse juhtude prognoosimiseks täpsusega ± 2 % 95 % usaldusnivoo juures.
            
            
               Artikkel 6
            
            
               Läbi liidu vedamise ajal teatavate veiste puhul ilmnenud nõuetele mittevastavuste korral võetavad järelmeetmed
            
         
         
            
               Kui veiste saadetisi, mis vastavad liitu sissetoomise loomatervise eritingimustele, veetakse läbi liidu vastavalt delegeeritud määruse (EL) 2020/692 artikli 176 lõike 1 punktile b koostoimes delegeeritud määruse (EL) 2019/2124 artikli 34 lõike 1 punktiga a, annab pädev asutus korralduse loomade tapmiseks või hukkamiseks ja nende kõrvaldamiseks määruse (EÜ) nr 1069/2009 artikli 9 punkti f alapunkti i kohase 2. kategooria materjalina, juhul kui liitu sisenemise piiripunkti ja saadetise liidu territooriumilt väljaviimise piiripunkti vahelisel liikumisel esineb mis tahes nõuetele mittevastavusi.
            
            
               Artikkel 7
            
            
               Kehtetuks tunnistamine
            
            
               Komisjoni määrus (EÜ) nr 494/98 tunnistatakse kehtetuks.
            
            
               Artikkel 7
            
            
               Jõustumine
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 4.2.2022
            
            
               
                     Komisjoni nimel
               
               
                     president
                     Ursula VON DER LEYEN
               
               
            
         
         
            
                  
                     (1)
                  
                        Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 7.4.2017, lk 1).
               
               
                  
                     (2)
                  
                        Euroopa Parlamendi ja nõukogu 9. märtsi 2016. aasta määrus (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus) (ELT L 84, 31.3.2016, lk 1).
               
               
                  
                     (3)
                  
                        ELT L 95, 7.4.2017, lk 1.
               
               
                  
                     (4)
                  
                        Euroopa Parlamendi ja nõukogu 9. märtsi 2016. aasta määrus (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus) (ELT L 84, 31.3.2016, lk 1).
               
               
                  
                     (5)
                  
                        Komisjoni 28. juuni 2019. aasta delegeeritud määrus (EL) 2019/2035, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade pidamise ettevõtteid ja haudejaamu ning teatavate peetavate maismaaloomade ja haudemunade jälgitavust käsitlevate eeskirjadega (ELT L 314, 5.12.2019, lk 115).
               
               
                  
                     (6)
                  
                        Komisjoni 17. detsembri 2019. aasta delegeeritud määrus (EL) 2020/686, millega täiendatakse Euroopa Parlamendi ja nõukogu määrust (EL) 2016/429 seoses loomse paljundusmaterjali ettevõtete heakskiitmise ning teatavate peetavate maismaaloomade paljundusmaterjali liidusisese liikumise jälgitavus- ja loomatervisenõuetega (ELT L 174, 3.6.2020, lk 1).
               
               
                  
                     (7)
                  
                        Komisjoni 17. detsembri 2019. aasta delegeeritud määrus (EL) 2020/688, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade ja haudemunade liidusisest liikumist käsitlevate loomatervisenõuetega (ELT L 174, 3.6.2020, lk 140).
               
               
                  
                     (8)
                  
                        Komisjoni 28. aprilli 2020. aasta delegeeritud määrus (EL) 2020/990, millega täiendatakse Euroopa Parlamendi ja nõukogu määrust (EL) 2016/429 seoses veeloomade ja neilt saadud loomsete saaduste liidusisese liikumisega seotud loomatervisenõuete ja sertifikaate käsitlevate nõuetega (ELT L 221, 10.7.2020, lk 42).
               
               
                  
                     (9)
                  
                        Komisjoni 10. oktoobri 2019. aasta delegeeritud määrus (EL) 2019/2124, millega täiendatakse Euroopa Parlamendi ja nõukogu määrust (EL) 2017/625 looma- ja kaubasaadetiste ametliku kontrolli eeskirjadega, mida kohaldatakse läbi liidu toimuva transiidi, ümberlaadimise ja edasiveo korral, ning millega muudetakse komisjoni määruseid (EÜ) nr 798/2008, (EÜ) nr 1251/2008, (EÜ) nr 119/2009, (EL) nr 206/2010, (EL) nr 605/2010, (EL) nr 142/2011, (EL) nr 28/2012, komisjoni rakendusmäärust (EL) 2016/759 ja komisjoni otsust 2007/777/EÜ (ELT L 321, 12.12.2019, lk 73).
               
               
                  
                     (10)
                  
                        Komisjoni 30. jaanuari 2020. aasta delegeeritud määrus (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu toomise ning nende järgneva liikumise ja käitlemise eeskirjadega (ELT L 174, 3.6.2020, lk 379).
               
               
                  
                     (11)
                  
                        Euroopa Parlamendi ja nõukogu 21. oktoobri 2009. aasta määrus (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (ELT L 300, 14.11.2009, lk 1).
               
               
                  
                     (12)
                  
                        Komisjoni 27. veebruari 1998. aasta määrus (EÜ) nr 494/98, milles sätestatakse nõukogu määruse (EÜ) nr 820/97 üksikasjalikud rakenduseeskirjad minimaalsete haldussanktsioonide kohaldamise kohta veiste identifitseerimise ja registreerimise süsteemi raames (EÜT L 060, 28.2.1998, lk 78).
               
               
                  
                     (13)
                  
                        Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga hõlmavad käesolevas määruses olevad viited liikmesriikidele Ühendkuningriiki seoses Põhja-Iirimaaga.
               
               
                  
                     (14)
                  
                        Komisjoni ... rakendusmäärus (EL) [C(2022)665], millega kehtestatakse teatava ametliku kontrolli ühtne miinimumsagedus, et kontrollida liidu loomatervisenõuete täitmist kooskõlas Euroopa Parlamendi ja nõukogu määrusega (EL) 2017/625, ning tunnistatakse kehtetuks määrused (EÜ) nr 1082/2003 ja (EÜ) nr 1505/2006 (ELT L NN, PP.KK.AAAA, lk X).